**Koper, 22.5.2019**

**POLETNO POČITNIŠKO VARSTVO 2019**

**NA OSNOVNI ŠOLI KOPER**

**Spoštovani starši,**

na Osnovni šoli Koper bomo ob sofinanciranju MO Koper organizirali poletno počitniško varstvo **od 26. 6. do 26. 7.** **ter od 19. 8. do 28. 8. 2019,** vsak dan od ponedeljka do petka **med 7.00 in 16.00.**

Počitniško varstvo je namenjeno učencem od **1. do 5. razreda**, ki obiskujejo osnovne šole v MO Koper in izven. Poskrbeli bomo za prehrano: malico, kosilo in popoldansko malico ter zanimiv in pester program.

**Prijava in odjava**

Vsi, ki želite svojega otroka vključiti v počitniško varstvo ga morate prijaviti najkasneje do **ponedeljka, 10. junija 2019. Prijavite** in kasneje **odjavite** se lahko izključno preko elektronske prijave, ki se nahaja na naslednji spletni povezavi:

**Prispevek**

Ob delnem sofinanciranju MO Koper je prispevek staršev:

* za učence, ki obiskujejo osnovne šole v MO Koper **7 € na dan** oziroma **30 € na teden**,
* za učence, ki obiskujejo osnovne šole izven MO Koper **11 € na dan** oziroma **50 € na teden.**

Prispevek staršev vključuje stroške prehrane in delno material. Vstopnine in stroški prevoza za obisk zunanjih ustanov po programu so dodaten strošek, ki ga krijejo starši sami.

Ob prijavi boste na vaš naslov prejeli **položnico in** ***Pogodbo o izvajanju in plačevanju storitve Počitniško varstvo 2019***. Izpolnjen in podpisan izvod pogodbe ter dokazilo o plačilu storitve vrnete na naš poštni naslov **najkasneje do 20.6.2019,** **v nasprotnem vaša prijava ne bo veljavna.**

**Informacije**

Vse dodatne informacije in obvestila bodo objavljeni na spletni strani šole: <http://www.os-koper.si/> .

V času trajanja počitniškega varstva smo za nujna sporočila dosegljivi na telefonsko številko Osnovne šole Koper **041 617 834** v času **od 7h do 16h**.

vodja programa PPV Anton Baloh, prof.

Nina Oberstar Horvat ravnatelj

Osnovne šole Koper